# Oriol Noguera Roa

Oriol Noguera Roa (Sabadell, 13 de febrer de 1996) és un pilot de trial català. Al llarg de la seva carrera ha participat en els campionats de Catalunya, d'Espanya i del món de l'especialitat, arribant a guanyar quatre vegades el de Catalunya (del 2004 al 2010) i dues el d'Espanya (2011 i 2022) en categories inferiors. Durant anys, ha competit com a membre del Moto Club Baix Berguedà.
De petit, Oriol Noguera va obtenir nombrosos èxits en categories inferiors i en guanyà quatre campionats de Catalunya: Iniciació (2004), Aleví (2005), Juvenil (2007) i Màster (2010). El 2011 fou campió d'Espanya Júnior. El 2013, a 17 anys, va debutar al mundial de trial júnior i el 2014 va fitxar per Montesa, on juntament amb el suec Eddie Karlsson fou un dels provadors al mundial dels primers prototipus de la futura Cota 300RR, abans del seu llançament el 2015. El 2016, a 20 anys, va debutar al mundial absolut (actualment anomenat TrialGP) amb el patrocini de l'equip MRW Trial Team Limit Motos. A finals d'aquell any, després d'haver participat en el segon Trial Solidari de La Marató de TV3, anuncià que es retirava de les competicions d'alt nivell. Malgrat tot, seguí participant en el campionat d'Espanya fins a mitjan 2019, quan va anunciar que abandonava definitivament la competició.
Tot i retirat de les competicions, Oriol Noguera s'ha mantingut vinculat al trial. El 2021 va fer de "motxiller" al mundial de Trial2 del veneçolà resident a Barcelona David Avendaño. A més a més, a finals d'aquell any va anunciar que tornaria a la competició, aquest cop de forma amateur i pilotant una TRRS.

## Palmarès

Font:
| Any | Motocicleta | C. d'Espanya |
| 2011 | Sherco | 1r Júnior |
| 2012 | Sherco | 6è TR2 |
| 2013 | JTG / Ossa | 2n TR2 |
| 2014 | Montesa | 7è |
| 2015 | Montesa | 8è |
| 2016 | Montesa | 9è |
| 2017 | Gas Gas | 9è |
| 2018 | JTG | 8è |
| 2019 | JTG | 11è |

## Referències

* ↑ «The rider... Noguera Oriol» (en anglès). trialonline.org. [Consulta: 12 agost 2021].
* ↑ «Històric». fcm.cat. FCM, 2017. Arxivat de l'original el 13 de setembre 2017. [Consulta: 12 setembre 2017].
* ↑ «Oriol Noguera guanya el Campionat de Trial de Catalunya de Cal Rosal». naciodigital.cat. Nació Digital, 12-10-2015. [Consulta: 12 agost 2017].
* 1 2 Fradera, Valentí. «Oriol Noguera. “M'ho passo molt més bé corrent amb els grans”». lesportiudecatalunya.cat. L'Esportiu, 11-04-2016. [Consulta: 12 agost 2017].
* ↑ «Montesa desvela la Cota 300RR» (en castellà). publico.es. Público, 01-06-2015. [Consulta: 12 agost 2017].
* ↑ «Oriol Noguera se retira del Trial» (en castellà). trialworld.es, 21-12-2016. [Consulta: 12 agost 2017].
* ↑ Vázquez, Joan Carles. «Oriol Noguera dice adiós al trial de élite» (en castellà). solomoto.es. Solo Moto, 01-12-2016. [Consulta: 12 març 2022].
* ↑ «Oriol Noguera anuncia su retirada del trial» (en castellà). todotrial.com, 29-06-2016. [Consulta: 12 agost 2017].
* ↑ «La vida del piloto profesional de Trial contada por Oriol Noguera» (en castellà). trialworld.es, 21-04-2021. [Consulta: 12 març 2022].
* ↑ «Oriol Noguera vuelve a la competición de la mano del equipo Todotrial» (en castellà). todotrial.com, 29-11-2021. [Consulta: 12 març 2022].
* ↑ «Spain» (en anglès). trialonline.org, 2022. [Consulta: 15 març 2022].
* ↑ «RFME Campeonatos de España de Trial / Trial Indoor» (PDF) (en castellà). rfme.net. RFME, 24-11-2020. Arxivat de l'original el 3 de novembre 2021. [Consulta: 30 octubre 2021].